РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 6

от заседание на Комисия „Съдебна карта и натовареност на
прокурори и следователи” към Прокурорската колегия
на Висшия съдебен съвет,
проведено на 05.10.2022 г.

Днес, 05 октомври (сряда) от 10.00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ

От администрацията на Висшия съдебен съвет присъства Красимира Василева – началник отдел „ПОНД“, дирекция „Правна“.

Заседанието на комисията протече при предварително обявения и приет от комисията дневен ред:

1. Обсъждане на решение по т. 8 от протокол № 17/12.10.2022 г. от заседание на Комисията по правни въпроси към пленума на Висшия съдебен съвет относно проект на Правила за предоставяне на достъп до специализирана информационна система за мониторинг и анализ (СИСМА).

ПО ДНЕВНИЯ РЕД:

1. ОТНОСНО: Обсъждане на решение по т. 8 от протокол № 17/12.10.2022 г. от заседание на Комисията по правни въпроси към пленума на Висшия съдебен съвет относно проект на Правила за предоставяне на достъп до специализирана информационна система за мониторинг и анализ (СИСМА).

Мотиви:  Със свое решение, прието по т. 34 от протокол № 16/24.04.2022 г., пленумът на Висшия съдебен съвет (ВСС) е одобрил за използване разработената по проект „Създаване на модел за оптимизация на съдебната карта на българските съдилища и прокуратури и разработване на ЕИСС" информационна система СИСМА (специализирана информационна система за мониторинг и анализ на факторите, свързани със социално-икономическото развитие на съдебните райони и натовареността на съдиите и прокурорите, която дава възможност за анализ и статистическа обработка на данните). 
За целите на нейното използване, със същото решение, е прието да бъдат изработени и приети от пленума на ВСС правила за предоставяне на достъп на органите на съдебната власт до СИСМА. 
В изпълнение на това решение, от нарочно сформирана в АВСС работна група е разработен проект на правила. Правилата са внесени за разглеждане в заседание на  Комисия по правни въпроси към пленума на ВСС, която със свое решение по протокол №17/12.09.2022 год.  изпраща проектът на правила на комисия „Съдебна карта, натовареност и съдебна статистика" към съдийската колегия и на Комисия „Съдебна карта  натовареност на прокурори и следователи” на прокурорската колегия, за изразяване на становища.
С оглед предоставената възможност, предлагаме да бъде извършена корекция на номерацията на членовете в акта, тъй като текстът съдържащ се в раздел III „Достъп до СИСМА“ не е номериран. 
На следващо място, текстът в раздел III „Достъп до СИСМА“ определя роли, имащи различни нива на достъп до системата, а именно - „администратор на системата“, „администратор данни“ и „статистик“. Правата, с които разполагат администраторът на системата и статистикът са детайлно очертани в правилата за разлика от тези на администратора на данни, за който обхватът на достъп до системата или неговите функции никъде не са регламентирани.
Предвид гореизложеното, 

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1.1. ИЗРАЗЯВА положително становище по проекта на Правила за предоставяне на достъп до специализирана информационна система за мониторинг и анализ (СИСМА), като прави следните предложения:
- В раздел III „Достъп до СИСМА“ да се направи следното допълнение:
•	текстът „Правата за достъп до СИСМА  са разделени на роли с различни нива на достъп – „администратор на системата“, „администратор данни“ и „статистик“.“ да стане чл. 3;
•	сегашните чл. 3 – чл. 19 стават съответно чл. 4 – чл. 20.
- На съответното систематично място в структурата на акта да се дефинира ролята на „администратор данни“, посочена в раздел III „Достъп до СИСМА“.

1.2. ИЗПРАЩА решението по т. 1 от настоящия протокол на Комисията по правни въпроси към пленума на Висшия съдебен съвет

	ПРЕДСЕДАТЕЛ
					НА КСКНПС: /п/    
								ПЛАМЕН НАЙДЕНОВ

Изготвил:

Красимира Василева: ………………………..
Началник отдел „ПОНД", д-я "Правна", АВСС,
експертен сътрудник към комисията